Ný ásýnd Mínarettan við gamla Ýmishúsið í Skógarhlíð vekur athygli vegfarenda . mbl.is / Kristinn Magnússon „ Mínarettan er táknræn , rétt eins og kross á kirkjum , “ segir Karim Askari , stjórnarformaður Stofnunar múslima á Íslandi . Stór og vegleg mínaretta , eða bænaturn , er risin við mosku félagsins í Skógarhlíð . Mínarettan er rúmir þrettán metrar á hæð og alls fóru yfir 1.200 kíló af stáli í hana . Hún er ekki fullgerð því enn á eftir að setja á hana álklæðningu , skraut og ljósabúnað á toppnum , að því er fram kemur í Morgunblaðinu í dag . „ Þetta verður mjög fallegt og táknrænt fyrir það frelsi og umburðarlyndi sem hér ríkir í garð allra trúfélaga . Múslimar á Íslandi lifa í sátt og samlyndi við aðra , “ segir Askari , sem segir að mínarettan hafi fyrst og fremst það hlutverk að auka sýnileika moskunnar .